ନୂଆଦିଲ୍ଲୀଃ ରବିବାର ଦିନ ଉତ୍ତର ପ୍ରଦେଶର ଝାନ୍ସି ଜିଲ୍ଲାରେ ଗୋଟିଏ ପରିବାରର ୭ ଜଣ ସଦସ୍ୟ ପଡ଼ୋଶୀଙ୍କ ଏସିଡ୍ ଆକ୍ରମଣରେ ସରବ୍ୟ ହୋଇ ପୋଡ଼ି ଯାଇଛନ୍ତି।
ଜିଲ୍ଲାର ମୌରନିପୁର ଅଞ୍ଚଳରେ ଗୌରବ ସୋନି ଓ ଇସ୍ମାଇଲ୍ ନାମକ ଦୁଇ ପଡ଼ୋଶୀଙ୍କ ମଧ୍ୟରେ ଯୁକ୍ତିତର୍କ ହେବାରୁ ଏ ଭଳି ଘଟନା ଘଟିଛି। ଚଢ଼ାଉତାର ବେଳେ ସୋନି ଇସ୍ମାଇଲ୍ ଏବଂ ତାଙ୍କ ପରିବାରର ୬ ଜଣଙ୍କ ଉପରକୁ ଏସିଡ୍ ଫିଙ୍ଗିଥିବା କଥା ପୁଲିସର ବରିଷ୍ଠ ସୁପରିଣ୍ଟେଣ୍ଡେଣ୍ଟ୍ ଓ ପି ସିଂହ କହିଛନ୍ତି।
ସୋନି ଏବଂ ତାଙ୍କ ବାପାମାଆଙ୍କ ବିରୋଧରେ ଏକ ମାମଲା ରୁଜୁ କରାଯାଇଛି। ସେ ଏବଂ ତାଙ୍କ ବାପା ଛୋଟେଲାଲ୍ଙ୍କୁ ଗିରଫ କରାଯାଇଛି ବୋଲି ସିଂହ କହିଛନ୍ତି।
